Ռայմոնդ Քարվեր

**Ռայմոնդ Քարվեր** (, ), ամերիկացի բանաստեղծ և նովելների հեղինակ։

## Կենսագրություն
Ռայմոնդ Քարվերը ծնվել է 1938 թվականի մայիսի 25-ին ԱՄՆ Օրեգոն նահանգի Քլեթսքենի քաղաքում։ Հայրը եղել է սղոցարանի աշխատող, հարբեցող, մայրը` մատուցողուհի։ Ռայմոնդ Քարվերն ամուսնացել է 18 տարեկանում, փորձել է բազմաթիվ բարդ մասնագիտություններ։ 1959 թվականին սովորել է գրական վարպետության դասընթացների Ջոն Գարդների մոտ, այնուհետև՝ Կալիֆոռնիայի Հումբոլդտի համալսարանում, Այովայի համալսարանում։ Գրական ասպարեզում իր առաջին քայլը  կատարել է 1961  թվականին՝ գրելով «Հրեշավոր եղանակ» պատմվածքը։ Պոեզիայի և արձակ ստեղծագործությունների  առաջին հրապարակումներից հետո նա 1970-1980-ական թվականներին դասավանդել է Ամերիկայի տարբեր համալսարաններում։ Իր ընտանիքը պահելու համար Ռայմոնդ Քարվերը կատարել է  ցանկացած գործ։ Նա սկսել է շատ խմել, մի քանի անգամ բուժվել է ալկոհոլամոլությունից։ 1977 թվականին ծանր ուղեղային կոմայից հետո հրաժարվել է ալկոհոլի օգտագործումից։ Ամուսնացել է երկրորդ անգամ, գրել է բազմաթիվ ստեղծագործություններ։ Մահացել է 1988 թվականի օգոստոսի 2-ին թոքերի քաղցկեղից։

## Ստեղծագործություն և ճանաչում
Ռայմոնդ Քարվերն իրեն համարել է Հեմինգուեյի, Ուիլյամ Ֆոլքների, Անտոն Չեխովի ժառանգորդը, պատմվածքի արվեստը հասցրել է առավելագույն մինիմալիզմի։ «Կեղտոտ ռեալիզմի» դպրոցի խոշորագույն ներկայացուցիչն է, գրական մի քանի մրցանակների,  այդ թվում՝ Օ. Հենրիի (1983 և 1988), «Poetry»  ամսագրի (1985) մրցանակների դափնեկիր։ Նրա պատմվածքների հիման վրա ստեղծվել է Ռոբերտ Ալթմանի «Կարճ պատմվածքներ» ֆիլմը (, 1993): Նրա մասին նկարահանվել է «Գրել և մնալ բարի» հեռուստատեսային ֆիլմը (, 1996), գրվել է Մարկ Մաքսվելլի  «Նիսոնքարվեր» վեպը (1998)։ 2014 թվականի «Բըրդմեն» ֆիլմում Քերվերի «Ինչի մասին ենք խոսում մենք, երբ խոսում ենք սիրո մասին» պիեսի բեմադրություն ֆոնին է ծավալվում հերոսի դրաման։

Հարուկի Մուրակամին Քարվերի արձակ ստեղծագործությունները թարգմանել է ճապոներեն։

## Ընտրյալ մատենագրություն
### Բանաստեղծությունների ժողովածուներ
* Winter Insomnia / Ձմեռային անքնություն  (1970)
* At Night The Salmon Move / Սաղմոնը դուրս է լողում գիշերը  (1976)
* Where Water Comes Together with Other Water / Այնտեղ,ո րտեղ ջուրը հանդիպում է ուրիշ ջրի (1985)
* Ultramarin / Ուլտրամարին (1986)
* A New Path to the Waterfalls / Նոր արահետ դեպի ջրվեժը (1989)

### Պատմվածքների ժողովածուներ
* Will You Please Be Quiet, Please? / Դուք կարո՞ղ եք լռել, խնդրում եմ  (1976, Գրքի ազգային մրցանակ )
* Furious Seasons / Հրեշավոր եղանակ (1977)
* What We Talk About When We Talk About Love / Ինչի մասին ենք խոսում մենք, երբ խոսում ենք սիրո մասին (1981)
* Cathedral / Մայր տաճար (1983, ներկայացվել է Պուլիտցերյան մրցանակի) 
* Elephant / Փիղ (1988)

## Ծանոթագրություններ

## Գրականություն
*Amir, Ayala (2010). *The Visual Poetics of Raymond Carver*. Lexington Books. 
*
** A review.
*
*
*
*
*
*
*
*
*
*

## Արտաքին հղումներ
* The Raymond Carver Papers  The Ohio State University Libraries Rare Books and Manuscripts Collection
* Gies, Martha. "Raymond Carver". The Oregon Encyclopedia.
* 
*  A review of *Raymond Carver A Writer's Life* by Carol Sklenicka and of *Raymond Carver Collected Stories* edited by William L. Stull and Maureen P. Carroll

Կատեգորիա:Ամերիկացի գրողներ
Կատեգորիա:Ամերիկացի պատմվածքագիրներ
Կատեգորիա:Թոքի քաղցկեղից մահացածներ
Կատեգորիա:20-րդ դարի ամերիկացի պատմվածքագիրներ
Կատեգորիա:Ամերիկացի բանաստեղծներ
Կատեգորիա:Ամերիկացի սցենարիստներ
Կատեգորիա:Ամերիկացի վիպասաններ
Կատեգորիա:Ամերիկացի արձակագիրներ
Կատեգորիա:20-րդ դարի ամերիկացի բանաստեղծներ
Կատեգորիա:20-րդ դարի ամերիկացի տղամարդ գրողներ